钦定古今图书集成/理学汇编/字学典/第104卷 > 李景让
## 钦定古今图书集成/理学汇编/字学典/第104卷 > 李景让

按《唐书》本传：“李景让，字后己，性方毅有守。大中中，进
御史大夫，出拜西川节度使。谥曰孝。”

按《宣和书谱》：李景让书亦称，“所闻前人墨帖，类非以
书得名，然世之宝藏者，特以其人耳。况如景让，德望
议论，一世所宗，其行书又足以追配古人。当时如沈
传师以书自名，而雅与景让厚，至为江西观察而表
以自副，宜其所学故自超妙，是宜其翰墨所以有传
也。”今御府所藏行书，一、再拜郎中帖。